تورکیه پرزیدنتی‌نین سؤزچوسو ابراهیم کالین ایله امریکا پرزیدنتی‌نین میللی تهلوکه‌سیزلیک مسئله‌لری عذره کؤمکچی‌سی رابرت اوبراین آراسیندا تلفون دانیشیغی باش توتوب.
جمهور باشقانلیغی مطبوعات خیدمتیندن وئریلن معلوماتا گؤره، گؤروشده آذربایجان-ائرمنیستان مسئله سی باشدا اولماقلا سوریه-ده کی پروسه لر، بولگه سل مؤوضوع لار، تهلوکه‌سیزلیک ساحه سینده امکداش‌لیق و ایکی طرف‌لی موناسیبتلر موذاکیره اولونوب.
تلفون صحبتی زامانی طرف‌لر همچنین آذربایجانلا ائرمنیستان آراسینداکی گرگین‌لیگه توخونوب‌لار.
صحبت زامانی قاراباغ مسئله‌سینه دیپلوماتیک یول‌لارلا حل آختاریش‌لارینین واجیب اولدوغو وورغولانیب، ائرمنیستان طرفی‌نین آتشکسی پوزماسی حال‌لاری‌نین و دینج اهالینی هدف آلان هوجوم‌لاری‌نین اولوسلار آراسی حقوقا ضد و قبول ائدیلمز اولدوغو بیلدیریلیب. داواملی و دایمی باریشا نایل اولماق اوچون ائرمنیستانین ایشغال ائتدیگی داغلیق قاراباغ و اطراف رایون‌لاردان تامامیله گئری چکیلمه‌سی‌نین واجیب اولدوغو فیکری تکرارلانیب.
دانیشیق زامانی همچنین آذربایجانین اراضی بوتؤو‌لوگونون تامین اولونماسی ایله باغلی اولوسلار آراسی توپلومون بمت تهلوکه سیز شوراسی و آتت قرارلاری چرچیوه‌سینده قطعی آددیم‌لار آتما‌لی اولماسی دا وورغولانیب.
